Encontre de Consells d'Infància i Adolescència a Picassent
20 de desembre de 2022

Carcaixent

El passat dissabte 17 de desembre va tindre lloc un Encontre de Consells d'Infància i Adolescència en Picassent al qual van assistir tots els Consells de la província de València.

Una de les activitats va consistir en la realització d'una gimcana d'onze jocs amb la qual van poder conèixer altres xiquets i xiquetes d'altres consells, compartint valors i temps d'oci de qualitat. Per la vesprada es va pintar un mural en una de les parets del poliesportiu de Picassent, amb un lema que va ser votat i elegit entre tots els assistents. El lema escollit va ser: LA FORÇA, EL RESPECTE I L'AMOR SÓN IMPORTANTS PER AL MÓN. Seguidament els membres de cada Consell escrigueren alguna cosa significativa per a ells relacionada amb la igualtat.